Die for You

«Die for You», կանադացի երգիչ The Weeknd-ի երգը իր երրորդ՝ «Starboy» (2016) ստուդիական ալբոմից։ Երգը գրել են՝ The Weeknd-ը, Դոկ ՄաքՔիննին, Cirkut-ը, Prince 85-ը, Cashmere Cat-ը, Դիլան Ուիգինսը և Բիլլի Ուոլշը, իսկ վերջին հինգը զբաղվել են երգի արտադրությամբ։ Սա «Starboy» ալբոմի այն երգերից է, որը հնչել է «Մանիա» կարճամետրաժ ֆիլմում։ 2017 թվականի օգոստոսից այն հնչել է ժամանակակից քաղաքային ռադիոյում և մեծերի համար ժամանակակից քաղաքային ռադիոյում, իսկ սեպտեմբերի 19-ին ուղարկվել է ժամանակակից ռիթմիկ ռադիո՝ որպես ԱՄՆ-ում ալբոմի հինգերորդ սինգլ։ Սպասվում էր, որ դեկտեմբերի 5-ին երգը կուղարկվի ժամանակակից հիթերի ամերիկյան ռադիո, սակայն անհայտ պատճառներով երգի թողարկումը երկրում չեղարկվել է։ Այնուամենայնիվ, այն ռադիո է ուղարկվում 2022 թվականին՝ թողարկումից վեց տարի անց՝ համացանցում հայտնիություն ձեռք բերելուց հետո, ինչպես նաև ընդգրկվում է Billboard Hot 100 չարթի թոփ 10-ում (նախկինում զբաղեցրել էր 43-րդ հորիզոնականը)։ 2023 թվականի փետրվարի 24-ին The Weeknd-ը թողարկել է «Die for You»-ի ռեմիքսը ամերիկացի երգչուհի Արիանա Գրանդեի մասնակցությամբ, որը գլխավորել է Billboard Hot 100 չարթը։


== Նախապատմություն և թողարկում ==
«Beats 1 Radio» հաղորդմանը տված հարցազրույցի ժամանակ The Weeknd-ը նշել է, որ երգի արտադրությունն ամբողջությամբ ավարտվել է «Starboy» ալբոմի թողարկումից մեկ շաբաթ առաջ։ Երգի տեքստը մանրամասնում է ինչ-որ մեկի հետ հարաբերությունները դադարեցնելու հակասական զգացմունքները, ում նա դեռ սիրում է և այս պատճառով սա ալբոմի ամենադժվար ավարտվող երգն էր։
2017 թվականի դեպտեմբերի 19-ին երգն ուղարկվում է ռիթմիկ ռադիո՝ դառնալով ԱՄՆ-ում «Starboy»-ի վեցերորդ սինգլը։ Հյուսիսային Ամերիկայում որպես սինգլ թողարկվելուց հետո երգն ընդգրկվել է Billboard-ի տարբեր չարթերում՝ դառնալով կանադական հիթ։ 2021 թվականի փետրվարի 5-ին «Die for You»-ն ընդգրկվել է երգչի՝ «The Highlights» մեծագույն հիթերի երկրորդ ալբոմում։
ՏիկՏոկ հարթակում հայտնիություն ձեռք բերելուց հետո՝ 2021 թվականի նոյեմբերի 25-ին թողարկվում է երգի երաժշտական տեսահոլովակը։ 2022 թվականի օգոստոսին երգը ուղարկվում է ժամանակակից հիթերի ամերիկյան ռադիո, չնայած 2017 թվականին չեղարկված թողարկմանը։


== Առևտրային հաջողություն ==
Թողարկումից երեք շաբաթ անց երգը զբաղեցրել է ամերիկյան Billboard Hot 100 չարթի 43-րդ հորիզոնականը, ինչպես նաև Billboard Hot R&B/Hip-Hop Songs չարթի 19-րդ հորիզոնականը։ Կանադական Canadian Hot 100 չարթում երգը զբաղեցրել է 35-րդ հորիզոնականը և չարթում անցկացրել է 20 շաբաթ։
2021 թվականի վերջին և 2022 թվականի սկզբին «Die for You» և «Stargirl Interlude» երգերը վիրուսային են դարձել ՏիկՏոկ հարթակում, ինչը ազդել է «Starboy» ալբոմի վաճառքների և սթրիմինգի վրա և նպաստել է Billboard 200 չարթի թոփ 40-ում ընդգրկվելուն։ Այն նաև նպաստել է, որ երգն ընդգրկվի Ասիայի և Օվկիանիայի տարբեր երաժշտական չարթերում։ Երգը զբաղեցրել է Billboard Global 200 չարթի 20-րդ հորիզոնականը, ինչպես նաև Billboard Hot 100 չարթի 6-րդ հորիզոնականը։ 2023 թվականի փետրվարի 6-ին՝ թողարկումից վեց տարի անց, «Die for You»-ն զբաղեցրել է Radio Songs չարթի առաջին հորիզոնականը։ Այն նաև զբաղեցրել է ամերիկյան Pop Airplay չարթի առաջին հորիզոնականը։


== Մեդիա ==
«Die for You»-ն հնչել է HBO հեռուստաալիքի «Անվստահելի» կատակերգական դրամայի երկրորդ եթերաշրջանում  ։


== Երաժշտական տեսահոլովակ ==
2021 թվականի նոյեմբերի 25-ին՝ «Starboy» ալբոմի հինգերորդ ամյակի առթիվ The Weeknd-ը անակնկալ կերպով թողարկել է «Die for You»-ի երաժշտական տեսահոլովակը, որի ռեժիսորն է Քրիստիան Բրեսլաուերը։ Տեսահոլովակը ոգեշնչված է «Տարօրինակ դեպքեր» գերբնական սարսափ հեռուստասերիալից, ինչպես նաև 1982 թվականի «Այլմոլորակայինը» գիտաֆանտաստիկ ֆիլմից։


== Ռեմիքսներ ==


=== SZA-ի ռեմիքս ===
2021 թվականի հոկտեմբերի 4-ին The Weeknd-ը թողարկել է իր՝ «Memento Mori» ռադիո շոուի 18-րդ սերիան, որում առաջին անգամ հնչել է նախկինում չթողարկված «Die for You»-ի ռեմիքս տարբերակը՝ ձայնագրված երգչուհի SZAի մասնակցությամբ՝ այդ տարվա սեպտեմբերին երգի հայտնիությունից հետո։


=== Արիանա Գրանդեի ռեմիքս ===
Ամերիկացի երգչուհի Արիանա Գրանդեի մասնակցությամբ երգի երկրորդ ռեմիքսը թողարկվել է 2023 թվականի փետրվարի 24-ին։ 2023 թվականի փետրվարի 21-ին երգչուհին իր սոցցանցերի էջերում հոլովակ է թողարկել, որում աշխատում է երգի ռեմիքսի վրա։ Հրապարակումը ներառում է նաև Արիանայի գրած նոր տեքստը երգի ռեմիքս տարբերակի համար։ Երգը հանդիսանում է երկու արտիստների չորրորդ համագործակցությունը՝ «Love Me Harder» (2014), «Off the Table» (2020) և «Save Your Tears» (ռեմիքս, 2021) երգերից հետո։


==== Նախապատմություն ====
2023 թվականի փետրվարի 21-ին Արիանա Գրանդեն նոր հոլովակում, որը տեղադրել է ՏիկՏոկ և Ինստագրամ հարթակներում, ցույց է տվել ստուդիայում նոր երգի վրա աշխատելու գործըթացը։ Նա մեկնաբանել է հոլովակը, գրելով՝ «14 ժամում գրել և ձայնագրել եմ մի հատված ընկերոջս համար։ Այս բացառությունը պետք է կատարվեր․․․»։  The Weeknd-ը նույնպես կիսվել է այդ հոլովակով։
Republic Records-ը՝ երկու արտիստների լեյբլը հաստատել է նրանց համագործակցությունը։


== Երգացանկ ==
Թվային / սթրիմինգային սինգլ
«Die for You» – 4:20
«Die for You» (գործիքավորում) – 4:19Թվային / սթրիմինգային սինգլ
«Die for You» – 4:20
«Die for You» (երաժշտական տեսահոլովակ) – 4:40Թվային / սթրիմինգային սինգլ
«Die for You» – 4:20
«Die for You» (գործիքավորում) – 4:19
«Die for You» (երաժշտական տեսահոլովակ) – 4:40Թվային / սթրիմինգային սինգլ
«Die for You» – 4:20
«Die for You» (գործիքավորում) – 4:19
«Die for You» (արագացված տարբերակ) – 3:43Թվային / սթրիմինգային սինգլ

«Die for You» (Արիանա Գրանդեի ռեմիքս) – 4:20


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==